Preta Ferreira

Preta Ferreira, sortzez Janice Ferreira Silva (Bahia, Brasil, 1984) brasildar giza eskubideen defendatzailea, etxebizitzaren aldeko ekintzailea, artista eta idazlea da. 2019an espetxeratu zuten, 100 egun baino gehiagoz, São Paulo hiriko (Brasil) Etxerik Gabeko Mugimenduan (MSTC) eta Etxebizitzaren Aldeko Borroka Frontean (FLM) aktibista izateagatik.Brasilgo mugimendu sozialen eta giza eskubideen defendatzaileen kriminalizazioaren ikur bihurtu da. Rio de Janeiroko Estatuko Batzar Legegilearen Dandara Saria jaso zuen (2019).

 Ibilbidea 
Preta, sortzez Janice Ferreira Silva, Carmen Ferreira da Silvaren zortzi seme-alabetatik hirugarrena da. Nerabe zela utzi zuen Bahia, eta São Paulora joan zen bizitzera amarekin; han, gaztetatik, familiaren diru sarrerak osatzen laguntzeko lan egin zuen. Publizitatean graduatu zen eta kantari eta casting-ekoizle gisa karrera egin zuen. Konpositorea, aktorea eta ekoizlea ere bada.

São Paulon 14 urte zituela sartu zen harremanetan Movimiento sin Techo sareko partaideekin. Amarekin eta nebarekin batera, Etxebizitzaren Aldeko Borroka Frontearen buru izatera heldu zen. Etxerik gabeko pertsonentzako etxebizitzaren aldeko gizarte-mugimenduetan inplikatu zen, bere karrera artistikoarekin batera.

Okupção 9 de Julho erakundeko (São Paulo erdigunea) liderretako bat bihurtu da. 1988ko Brasilgo Konstituzioan aurreikusitako giza eskubideetako bat da, eta etxebizitza eskuratzeko aukerarik ez duten ehunka familia bizi dira bertan.

 Espetxeratzea 
2019an, Etxebizitzaren Aldeko Gizarte Borrokaren Mugimenduko kideek okupatu zuten Almeidako Wilton Paes eraikina eraitsi ondoren, bizitegi-mugimenduetako bederatzi buruzagi atxilotu zituzten; besteak beste, Ferreiraz gain, Sidney Ferreira da Silva neba, Edinalva Silva Ferreira eta Angélica Dos Santos Lima. Brasilgo Polizia zibilak beste bost ekintzaile ere atxilotzeko agindua zuen: Ananias Pereira dos Santos, Andreya Tamara Santos de Oliveira, Hamilton Coelho, Josiane Cristina Barranco eta Carmen da Silva Ferreira, Pretaren ama.

Ferreira ekainaren 24an atxilotu zuten, Brasiko Polizia Zibileko Estatuko Ikerketa Kriminalen Departamentuak (DEIC) estortsioa eta delitu-elkartea egitea egotzita. 108 egunez egon zen espetxeratuta Sant'Annako Emakumeen Espetxean, eta denbora horretan idatzi zuen bere lehen liburua, Minha Carne, espetxean izandako esperientzia kontatzen zuena. Atxikita egon zen denboran, ez zen inoiz Ferreiraren erruduntasuna frogatzen zuen frogarik aurkeztu, eta aske utzi zuten. Ama absolbitu egin zuten.

 Lanak 
2021 - Minha Carne; Diário de uma Prisão, Boitempo argitaletxea, ISBN: 9786557170205.

 Filmografia 

 2019 

 2019. "Minha Carne", clip musikala (aktorea).

 2020 

 Receita de Caranguejo, film laburra (aktorea).

 Cidade Pássaro, film luzea (aktorea eta zuzendaria).

 Sariak eta aintzatespenak 

 2019 - Rio de Janeiroko Estatuko Asanblada Legegilearen Dandara Saria, emakume afro-ondorengoak eta latinoamerikarrak, balorizatzearen alde egindako lanagatik.

 2020 - Epaimahaiaren sari berezia Gramadoko Zinemaldian, Receita do Caranguejon egindako lanagatik.

 Erreferentziak 

 Kanpo estekak 

Kategoria:Bahia estatuko jendea
Kategoria:Afro-brasildarrak
Kategoria:Brasilgo giza eskubideen aldeko ekintzaileak
Kategoria:Giza eskubideen aldeko emakumeak
Kategoria:Brasilgo emakume aktoreak